Αν θέλετε να ρίξετε μια ματιά στα χειρόγραφα της Μαρί Κιουρί
πρέπει να υπογράψετε μια αποποίηση
και να φορέσετε ειδικό εξοπλισμό για να προστατευτείτε απ' τη ραδιενέργεια.
Η σωρός της Μαντάμ Κιουρί τοποθετήθηκε σε φέρετρο με μόλυβδο,
κρατώντας τη ραδιενέργεια που ήταν η καρδιά της έρευνας της
και πιθανόν η αιτία θανάτου της, καλά σφραγισμένη.
Μεγαλωμένη στη Βαρσοβία της ρωσοκρατούμενης Πολωνίας
η νεαρή Μαρί ή Μαρία Σκλοντόβσκα όπως ήταν τ'όνομα της,
ήταν εξαιρετική μαθήτρια, αλλά αντιμετώπισε σημαντικά εμπόδια.
Ως γυναίκα της απαγορευόταν η πρόσβαση στην ανώτερη εκπαίδευση
έτσι σε μια κίνηση ανυπακοής
η Μαρία γράφτηκε στο Ιπτάμενο Πανεπιστήμιο,
έναν μυστικό οργανισμό που παρείχε κρυφή εκπαίδευση στους νέους Πολωνούς.
Μαζεύοντας χρήματα και δουλεύοντας ως γκουβερνάντα και δασκάλα
κατάφερε να μετακομίσει στο Παρίσι και να σπουδάσει στην ξακουστή Σορβόννη.
Εκεί, η Μαρί απέκτησε πτυχία στη φυσική και τα μαθηματικά
επιβιώνοντας κυρίως με ψωμί και τσάι,
λιποθυμώντας ορισμένες φορές επειδή ήταν στα όρια της ασιτίας.
Στο Παρίσι, η Μαρί γνώρισε τον φυσικό Πιέρ Κιουρί
ο οποίος μοιράστηκε μαζί της το εργαστήριο και την καρδιά του.
Αλλά λαχταρούσε να επιστρέψει στην Πολωνία.
Μετά την επιστροφή της στη Βαρσοβία
αντιλήφθηκε ότι η εξασφάλιση ακαδημαϊκής έδρας από γυναίκα
παρέμενε πρόκληση.
Δεν είχαν χαθεί όλα.
Πίσω στο Παρίσι ο ερωτευμένος Πιέρ περίμενε
και το ζεύγος σύντομα παντρεύτηκε κι έγινε μια αξιόλογη επιστημονική ομάδα.
Η δουλειά ενός άλλου φυσικού προκάλεσε το ενδιαφέρον της Μαρί.
Το 1896, ο Ανρί Μπεκερέλ ανακάλυψε ότι το ουράνιο εξέπεμπε αυθόρμητα
μια περίεργη ακτινοβολία σαν τις ακτίνες Χ που επηρέαζε το φωτογραφικό φιλμ.
Η Κιουρί σύντομα ανακάλυψε ότι το στοιχείο θόριο εξέπεμπε παρόμοια ακτινοβολία.
Το σημαντικότερο ήταν ότι η ισχύς της ακτινοβολίας
εξαρτώταν μόνο από την ποσότητα του στοιχείου
και δεν επηρεαζόταν από φυσικές ή χημικές μεταβολές.
Αυτό την οδήγησε στο συμπέρασμα ότι η ραδιενέργεια
προερχόταν από κάτι θεμελίωδες εντός του ατόμου του κάθε στοιχείου.
Η ιδέα ήταν ριζοσπαστική
και συνέβαλε στη διάψευση της μακρόχρονης θεώρησης των ατόμων
ως αόρατων αντικειμένων.
Έπειτα, εστιάζοντας σ' ένα εξαιρετικά ραδιενεργό ορυκτό τον πισσουρανίτη,
οι Κιουρί κατάλαβαν ότι το ουράνιο μόνο του
δεν μπορούσε να εκπέμπει όλη τη ραδιενέργεια.
Μήπως υπήρχαν άλλα ραδιενεργά στοιχεία που θα μπορούσαν να ευθύνονται;
Το 1898, καταχώρησαν δύο νέα στοιχεία,
το πολώνιο, που ονομάστηκε απ'την Πολωνία, πατρίδα της Μαρί
και το ράδιο, που είναι η Λατινική λέξη για την ακτίνα.
Επίσης, στην πορεία, εισήγαγαν τον όρο ραδιενέργεια.
Μέχρι το 1902, οι Κιουρί είχαν συλλέξει
ένα δέκατο του γραμμαρίου καθαρό χλωριούχο ράδιο
από αρκετούς τόνους πισσουρανίτη,
ένα αδιανόητο κατόρθωμα για την εποχή.
Αργότερα το ίδιο έτος, ο Πιέρ Κουρί και ο Ανρί Μπεκερέλ
προτάθηκαν για το Νόμπελ Φυσικής
αλλά η Μαρία αγνοήθηκε.
Ο Πιέρ διαμαρτυρήθηκε για να λάβει η σύζυγος του την αναγνώριση που άξιζε.
Έτσι αμφότεροι οι Κιουρί και ο Μπεκερέλ μοιράστηκαν το Βραβείο Νόμπελ το 1903,
έτσι η Μαρί Κιουρί έγινε η πρώτη γυναίκα κάτοχος Νόμπελ.
Με καλή χρηματοδότηση και αξιοσέβαστοι πια οι Κιουρί είχαν καλό ρυθμό εργασίας.
Αλλά η τραγωδία χτύπησε το 1906 όταν ο Πιέρ χτυπήθηκε από μια αλογάμαξα
καθώς διέσχιζε μια πολυπληθή διασταύρωση.
Η Μαρί, συντετριμμένη, απορροφήθηκε στην έρευνα της
και ανέλαβε τη θέση διδάσκοντα που κατείχε ο Πιέρ στη Σορβόννη
αποτελώντας την πρώτη γυναίκα που δίδασκε στη σχολή.
Η δουλειά που έκανε μόνη απέδωσε καρπούς.
Το 1911 κέρδισε ακόμη ένα Νόμπελ, αυτή τη φορά στη χημεία,
για την προηγούμενη ανακάλυψη του ραδίου και του πολωνίου
μετά τη συλλογή και ανάλυση καθαρού ραδίου και των συστατικών του.
Αυτό την κατέστησε το πρώτο, και μέχρι σήμερα,
το μοναδικό άτομο που κέρδισε Νόμπελ για δύο διαφορετικές επιστήμες.
Η καθηγήτρια Κιουρί χρησιμοποίησε τις ανακαλύψεις της
κι άλλαξε τον κόσμο της ιατρικής έρευνας και θεραπείας.
Δημιούργησε κινητές ακτινολογικές μονάδες κατά τον Α' Παγκόσμιο
και ερεύνησε την επίδραση της ακτινοβολίας στους όγκους.
Ωστόσο, αυτά τα οφέλη για την ανθρωπότητα ίσως είχαν υψηλό προσωπικό κόστος
Η Κιουρί πέθανε στο 1934 από μια ασθένεια του νωτιαίου μυελού
που πολλοί θεωρούν ότι προκλήθηκε λόγω της έκθεσής της στη ραδιενέργεια.
Η επαναστατική έρευνα της Μαρί Κιουρί
έθεσε τις βάσεις για να καταλάβουμε τη φυσική και τη χημεία,
άνοιξε δρόμους στην ογκολογία,
την τεχνολογία, την ιατρική και την πυρηνική φυσική,
καθώς και σε άλλες επιστήμες.
Για καλό ή για κακό, οι ανακαλύψεις της στη ραδιολογία εγκαινίασαν μια νέα εποχή
αποκαλύπτοντας κάποια απ' τα μεγαλύτερα μυστικά της επιστήμης.